AksaraLLM/aksara-bahasa-daerah-v1 huggingface dataset:
Dalam matamatika, langkuk (disambat jua kurva dalam teks nang labih tuha) adalah upjik nang mahirip lawan garis nang kada musti lurus.

Sacara intuitif, langkuk kawa dianggap sawagai jajak nang ditinggalakan ulih titik bagarak. Ngini adalah arti nang cungul, labih matan 2000 tahun halam dalam buku Elements Euclid: "Garis [malangkuk] adalah [...] janis kuantitas panambaian, nang wastu baisi satu dimensi, yaitu panjang, kadada ligar atawa kadalaman apa-apa, wan kada lain adalah aliran atawa jalur matan titik nang [...] cagar tinggalakan matan imajinernya, maugahakan sapalih sisa di panjang, dikacawaliakan matan ligar apa-apa."

Jujuhutan
Kandahar, adalah sabuah parupinsi di subalah salatan Apganistan, nang baindung banua di kuta Kandahar. Kuta ngini disambat jua dalam wiracarita Mahabharata lawan ngaran: Gandhara.

Kuta ngini dipinandui jua sawagai kuta Taliban, di mana bubuhannya mamula garakannya matan kuta ngini wayah tahun 1994 sampai dirabutnya Kabul matan bubuhan Aliansi Utara wayah tahun 1996, wan tatap sawagai basis kakuatan bubuhannya nang pauncitan imbah Apganistan dirabahakan ulih Amirika wayah tahun 2001.

 
Kandahar
Kandahar
Herāt (bahasa Persia: هرات, bahasa Pashtun: هرات) adalah kuta pangganalnya ka-3 di Apganistan, lawan garumbung kikira 436.300 ikung wayah tahun 2012. Kuta ngini adalah indung banua Parupinsi Herat, wan baandak di lambah Sungai Hari, nang mangalir matan pagunungan Apganistan tangah sampai ka Gurun Karakum di Turkmenistan.

Jujuhutan
Lindu Haiti 2021 adalah sabuah lindu darat bakakuatan 7,2 Mw nang manarajang Haiti wayah tanggal 14 Agustus 2021, pukul 08:29 waktu satampat. Pusat lindu baandak di parak kuta Petit-Trou-de-Nippes atawa kikira 150 km barat indung banua Haiti Port-au-Prince lawan kadalaman 10 km. Lindu ngini dirasaakan sampai Jamaika wan Ripublik Dominika. Kurban mati wayah ngini mancapai 304 urang.

Jujuhutan
Sarangan Taliban 2021 adalah uparasi militar nang rahatan balangsung ulih Taliban wan kalumpuk militan sabaat, tamasuk al-Qaeda, tahadap pamarintah Apganistan wan sabaatnya dimulai wayah 1 Mai 2021, baimbaian lawan panjuhutan sapalih ganal pasukan AS matan Apganistan. Wayah 15 Juli, labih matan sapatalu matan 421 distrik Apganistan dikandaliakan ulih Taliban, wan wayah 21 Juli, satangah matan Apganistan ada di bawah kandali Taliban.

Jujuhutan
Parang Tigray adalah parang basanjatan bakalanjutan nang dimulai wayah 4 Nupimbir 2020 di Region Tigray nang marupakan wilayah nagara Etiopia, antara pasukan husus Region Tigray (nang dipimpin ulih Front Pembebasan Rakyat Tigray) wan Pasukan Patahanan Nasiunal Ethiopia, di aliansi lawan pasukan husus Region Amhara. Sarangan rukit sudah manyabar ka nagara jiran Eritrea.

Jujuhutan
Kaguguran Kabul, disambat jua pangapungan Kabul, manyarahnya Kabul, atawa kaguguran Apganistan, adalah puncak matan sarangan Taliban 2021 dalam parang di Apganistan nang masih balangsung. Kajadian ngini tajadi wayah 15 Agustus 2021, wayah pasukan Taliban mamasuki indung banua Apganistan, Kabul, babarapa jam imbah Parisidin Apganistan Ashraf Ghani tarabang maninggalakan nagara ngitu. Langkah bubuhannya bamula lawan sarangan ganal-ganalan matan pinggiran kuta wan pamajahan listrik di sabarataan kuta, imbah ngitu bamandak wayah pawakilan Taliban wan pajabat Apganistan nag tasisa malanjutakan parundingan, nang mamulakan parabutan kakuasaan hibak ulih Taliban.

Pahadangan parundingan balangsung liwar alut, Taliban maminta paugahan kakuasaan sacara damai wan pamarintah sudah manyarihakan kasadiaannya gasan manyarahakan Kabul sacara damai lawan pambaruntak. Pamarintah maminta sakira kakuasaan diugahakan ka pamarintahan transisi, pahadangan Taliban manyarihakan lamun bubuhannya mahandaki paugahan kakuasaan sahibaknya.

Jujuhutan
Badapatan pandir atawa gelar wicara () adalah sabuting janis acara tilipisi atawa radio nang barupa pamandiran saikung atawa sakalumpuk urang "tamu" pasal sabuting bahan pamandiran tatantu (atawa bamamacam bahan pamandiran) lawan dipandu ulih pamandu badapatan pandir. Tamu dalam sabuting badapatan pandir rancaknya tadiri matan urang-urang nang sudah mampalajari atawa baisi pangalaman luas nang takait lawan masalah nang rahatan dipandirakan. Sabuting badapatan pandir kawa dibawaakan lawan gaya rasmi wan jua santai wan bahanu kawa manarima talipun barupa patakunan atawa tanggapan matan pamirsa atawa urang di luar studio.

Radiu
Upacara bandira adalah sambatan gasan upacara pangibaran bandira nang digawi di Indunisia. Upacara bandira wajip digawi saban hari-hari ganal nasiunal atawa saban hari Sanayan ulih bamamacam paawakan pamarintahan wan pandidikan di Indunisia. Suwalih runtutan pangibaran bandira, upacara bandira maliputi jua rangkaian runtutan lain, kaya mahaningakan cipta, pawacaan teks Pancasila, Pambukaan UUD 1945, wan amanat matan pambina upacara.

Jujuhutan
Tabel ngini manunjukakan hari parai nasiunal di Ripublik Indunisia nang sudah ditatapakan ulih Pamarintah Indunisia gasan tahun 2021 lawan kabamacaman marga adanya budaya tampatan mambariakan kasampatan jua gasan paraian takait lawan acara tampatan. Suwalih hari parai rasmi, ada jua nang disambat "Cuti baimbai". Sacara kasaluruhan ada 16 hari parai.

Hari parai nasiunal
Pandimi Covid-19 di Kalimantan Salatan dimula lawan dapatan kajadian pusitip panambaian panyakit koronavirus 2019 di Banjarmasin wayah tanggal 22 Maret 2020. Imbah ngitu jumlah kajadian liwar malunjak, sapalih ganal takait lawan paumpat Ijtima Ulama Dunia 2020. Wayah tanggal 7 Mai 2020, pandimi sudah manyabar ka 13 kabupatin wan kuta lawan Kuta Banjarmasin, Kabupaten Tanah Bumbu, wan Kabupaten Banjar jadi dairah paling tajangkit Covid-19 di Kalimantan Salatan.  Sampai 17 Agustus 2021, tadapat 59.932 kajadian di Kalimantan Salatan, lawan 11.636 kajadian di antaranya rahatan diharagu, 46.455 kajadian wigas, wan 1.841 kajadian lainnya habis umur.

Tanggapan 

Wayah tanggal 19 April 2020, Kamantarian Kawigasan manyatujui pawatasan susial basakala basar (PSBB) gasam Kuta Banjarmasin nang ditarapakan mula pamulaan bulan Ramadan 1441 H atawa 24 April 2020.

Wayah hari Sabtu, 16 Mai 2020. Kuta Banjarbaru, Kabupaten Banjar, wan Kabupaten Barito Kuala manarapakan Pawatasan Susial Basakala Basar (PSBB) jua sacara baimbai mula pukul 00.01 WITA imbah disatujui ulih Kamantarian Kawigasan RI wayah 11 Mai 2020.

Jujuhutan
Bidawang (Amyda cartilaginea) adalah sajanis labi-labi (kura-kura babalakang lunak) anggota suku Trionychidae. Disambat babalakang lunak marga sapalih perisainya tadiri matan tulang rawan wan tempurung punggungnya (karapas) dilapisi oleh kulit kandal wan lincar. Dalam bahasa Inggris, hiwan naya dipinandui lawan ngaran Asiatic softshell turtle atawa common softshell turtle.

Paminanduan 

Kura-kura nang hidup di banyu, lawan diameter punggung mencapai 100 cm, meskipun umumnya hanya hingga 60 cm haja. Kepala membulat, lawan mata kecil wan lubang hidung baandak di hujung belalai nang alus wan handap. Perisai relatif membundar, tertutupi oleh kulit kandal nang lunak wan lincar, lawan bintil-bintil wan lipatan (gigir) rendah memanjang nang halus wan terputus-putus. Lehernya panjang, sehingga kepalanya kawa menjangkau sekurangnya setengah matan perisainya. Tungkai depan wan belakang lawan selaput penuh, cakar-cakarnya kuat wan berkuku runcing terutama pada tungkai depan.

Warnanya bervariasi mulai matan hirang, abu-abu hingga habuk. Hewan-hewan nang anum baisi bintik-bintik kekuningan, terang ataupun buram. Bahanu ada 6-10 bercak bulat pina kadap bertepi putih, tersusun dalam deretan melengkung di punggungnya. Sisi bawah tubuh halus licin, bawarna keputihan.

Penyebaran wan ekologi 
Bidawang diketahui menyebar luas di Asia Tenggara: Burma, Thailand, Laos, Vietnam, Kamboja, Malaysia, Singapura, Brunei, wan Indonesia. Di Indonesia, labi-labi ini didapati di Sumatra, Kalimantan, Jawa, Lombok, wan Sulawesi.

Hewan naya terutama hidup di perairan nang tenang, berarus lambat. Di sungai atawa anak-anak sungai, danau, wan kolam, termasuk kolam pemeliharaan ikan. Memangsa ikan wan hewan-hewan halus lainnya, bulus rajin bapatak dalam lumpur atawa pasir di dasar perairan.

Status konservasi 

Di masyarakat-masyarakat tradisional di Indonesia barat, bidawang rajin diburu gasan dimakan dagingnya. Orang Tionghoa juga menyukainya wan kerap dimasak sebagai pi oh. Perdagangan hewan naya gasan keperluan konsumsi di berbagai bagian dunia mencapai jumlah berton-ton perhari, sehingga mengancam kelestarian populasinya di alam. Oleh sebab nitu IUCN menetapkannya ke dalam status Rentan (VU, Vulnerable).

Pada pihak nang lain, di beberapa tempat di Jawa warga masyarakat sudah melindungi wan mengeramatkan bulus-bulus nang hidup di kolam-kolam tertentu. Sebagian lokasi itu ada nang dimanfaatkan sawagai tempat wisata, namun ada pula nang dijadikan tempat pesugihan.

Jenis nang serupa 
Labi-labi hutan Dogania subplana baisi bantuk wan warna nang pina sama; wan jua umum disambat bidawang.

Catatan batis

Pranala luar 

 ITIS: 
 Reptiles Database: Amyda cartilaginea (Boddaert, 1770)
 Asian Turtle Conservation Network: Amyda cartilaginea
 Harian Suara Merdeka: Bulus-bulus Itu Sudah Lama Menghilang
 Foto sendang bulus di Taman Rekreasi Tawun, Ngawi.

Trionychidae
Fauna Asia Tenggara
Fauna Thailand
Fauna Malaysia
Fauna Singapura
Kura-kura Indonesia
BRT Banjarbakula, sacara kada rasmi dipinandui sawagai "bus Tayo", adalah sabuah sistim bus rapid transit (BRT) nang malayani wilayah metropolitan Banjarmasin wan intangannya, maliputi Banjarmasin, Banjarbaru, wan sapalih Kabupaten Banjar. Sistem ini memiliki tiga rute perjalanan dan 37 halte hingga 2019. Imbah manjalani panaraian garatis salawas babarapa bulan, paangkutan awam ngini diluncurakan wayah 14 Agustus 2019 atawa baimbai lawan parayaan ulang tahun Parupinsi Kalimantan Salatan ka-69. Pamarintah dairah barancana maligari layanan jadi 6 tujuan jumalah 112 panyinggahan bis di sabarataan Kabupaten Banjar, Kabupaten Tanah Laut, wan Kabupaten Barito Kuala.

Jujuhutan
Kamantarian Kawigasan Ripublik Indunisia (Kemenkes RI) adalah kamantarian dalam Pamarintah Indunisia nang mambidangi urusan kawigasan. Kamantarian Kawigasan baandak di bawah wan batanggung jawap lawan Parisidin. Kamantarian Kawigasan dipimpin ulih saurang Mantari Kawigasan (Menkes) nang matan 23 Disimbir 2020 dijabat ulih Budi Gunadi Sadikin.

Jujuhutan
Jam malam adalah sabuah papadah matan pamarintah sakira sagarumbung urang atawa masarakat bulik ka tampat bagana asing-asingnya sabalum waktu nang ditantuakan. Jam malam ditarapakan gasan manjaga kaamanan awam (misalnya wayah tajadi katumburan) atawa gasan mawatasi garak-garik garumbung tatantu (misalnya jam malam nang ditarapakan pamarintah Jerman Nazi tahadap urang-urang Yahudi).

Jam
Kamantarian Disa, Pambangunan Dairah Tatinggal, wan Paugahan Panggana Ripublik Indunisia adalah kamantarian dalam Pamarintah Indunisia nang mambidangi urusan pambangunan disa wan kawasan perdesaan, pemberdayaan masarakat disa, pahancapan pambangunan dairah tatinggal, wan paugahan panggana. Kamantarian Disa, Pambangunan Dairah Tatinggal, wan Paugahan Panggana baandak di bawah wan batanggung jawap lawan Parisidin. Kamantarian ngini dipimpin ulih saurang Mantari Disa, Pambangunan Dairah Tatinggal, wan Paugahan Panggana nang matan 23 Uktubir 2019 dijabat ulih Abdul Halim Iskandar.

Jujuhutan
Pandimi Covid-19 di Indunisia marupakan palihan matan pandimi panyakit koronavirus 2019 (Covid-19) nang rahatan balangsung sadunia. Panyakit ngini dimargakan ulih koronavirus sindrom pahinakan akut bangat 2 (SARS-CoV-2). Kajadian pusitip Covid-19 di Indunisia panambaian kali talacak wayah tanggal 2 Marit 2020, wayah dua urang dipastiakan tajangkit matan saikung warga nagara Japang. Wayah tanggal 9 April, pandimi sudah manyabar ka 34 parupinsi lawan DKI Jakarta, Jawa Barat, wan Jawa Tangah jadi parupinsi paling tajangkit SARS-CoV-2 di Indunisia.

Sampai tanggal , Indunisia sudah mangaduakan  kajadian pusitip mangganai paringkat panambaian pambanyaknya di Asia Tunggara. Dalam hal angka kamatian, Indunisia mangganai paringkat katalu pambanyaknya di Asia lawan  kamatian. Tagal, angka kamatian dikikiraakan jauh labih tinggi matan data nang dikaduakan marga kada dihitungnya kajadian kamatian lawan gajala Covid-19 akut nang balum dipastiakan atawa ditarai. Samantara ngitu, dipadahakan  urang sudah wigas, manyisaakan  kajadian nang rahatan diharagu. Pamarintah Indunisia sudah manarai  urang matan jumlah 269 juta panggana, nang baarti wastu kikira  urang par sajuta panggana.

Sawagai tanggapan tahadap pandimi, sapalih wilayah sudah mambalakuakan pawatasan susial basakala basar (PSBB) wayah tahun 2020. Kabijakan ngini diganti lawan pambalakuan pawatasan kagiatan masarakat (PPKM) wayah tahun 2021. Wayah 13 Januari 2021, Parisidin Joko Widodo manarima paksin Covid-19 di Istana Negara, sakaligus manandai mulanya parugram pamaksinan Covid-19 di Indunisia.

Jujuhutan
Pandimi COVID-19 di Kalimantan Timur panambaian kali tadapat wayah 18 Marit 2020. Wayah 15 Siptimbir 2020 tadapat 6.100 kajadian di Kalimantan Timur, lawan 3.856 kajadian di antaranya sudah wigas wan 245 kajadian lainnya habis umur.

Jujuhutan
Pandimi Covid-19 di Kalimantan Tangah panambaian kali tadapat wayah 20 Marit 2020. Kajadian Covid-19 sudah manyabar ka sabarataan kabupatin wan kuta. Sampai 23 April 2020 tadapat 83 kajadian di Kalimantan Tangah, lawan 9 kajadian di antaranya wigas wan 4 kajadian lainnya habis umur

Jujuhutan
Lapangan Tarabang Antarabangsa Syamsudin Noor (Indunisia: Bandar Udara Internasional Syamsudin Noor)  adalah lapangan tarabang nang malayani Banjarmasin di Kalimantan Salatan, Indunisia. Andaknya di Kalurahan Syamsudin Noor, Kacamatan Landasan Ulin, Kuta Banjarbaru, Kalimantan Salatan atawa 30 km subalah tunggara matan pusat Kuta Banjarmasin wan baandak 10 kilumitir barat matan pusat Kuta Banjarbaru. Baisi luas lapangan 257 hektare. Lapangan tarabang ngini mula bauparasi wayah tahun 1936 lawan ngaran Lapangan Terbang Ulin. Wayah tahun 1975 lapangan tarabang ngini rasmi ditatapakan jadi lapangan tarabang sipil wan diubah ngarannya jadi bandara Syamsudin Noor. Wayah tahun 2011, Lapangan Tarabang Syamsudin Noor baisi tarminal dalam nagari lawan luas 77.562 m² wan kawa maurusi 7.000.000 panumpang. Salah satu di muka tarminal nang kawa manangani kapal tarabang baukuran sadang, yaitu Boeing 737-400 wan satu di tarminal nang hanyar kawa manampung Airbus A330-300, Boeing 747-400, wan Boeing 787 Dreamliner.

Jujuhutan
Kalimantan Barat jadi parupinsi panambaian di Kalimantan nang taujak pandimi Covid-19 wayah 12 Maret 2020, tagal jadi parupinsi lawan jumlah kajadian pusitip baik badasarakan jumlah kasaluruhan wan jua jumlah par kapita parandahnya di Kalimantan. Sampai 27 Disimbir 2020, tadapat 3.039 kajadian pusitip nang tadiri matan 381 kajadian nang masih diharagu, samantara 2.627 kajadian disarihakan wigas, wan 31 kajadian disarihakan habis umur (tingkat kamatian ).

Jujuhutan
Pandemi COVID-19 panambaian kali tadapat di Kalimantan Utara wayah 28 Marit 2020, imbah buliknya 2 urang paumpat Ijtima Ulama Dunia 2020 asal Tanjung Selor wan Tarakan. Kacawali Kabupaten Tana Tidung, kajadian COVID-19 sudah manyabar ka sabarataan kabupatin wan kuta. Sampai 23 April 2020 tadapat 77 kajadian di Kalimantan Utara, lawan 2 kajadian di antaranya wigas, samantara 1 kajadian lainnya habis umur.
Lestiani, nang labih dipinandui sawagai Lesti Kejora atawa mononim Lesti () adalah saikung panyanyi wan artis bakabangsaan Indunisia.

Kahidupan paribadi

Kulawarga 
Lesti ranak matan pasangan kuitan, yaitu abah bangaram Endang Mulyana wan uma bangaran Sukartini. Inya marupakan anak kadua matan talu badingsanak wan marupakan kakanakan bibinian saurangan.

Asmara 
Lesti rasmi baantaran lawan Rizky Billar imbah acara lamaran nang diadaakan wayah tanggal 13 Juni 2021 di Gedong Putih, Lembang, Bandung. Acara lamaran mamakai adat Sunda. Sarangkaian acara lamaran ditayangakan sacara langsung di Indosiar. Acara ngitu dapat nilai TV nang baik. Lamaran Lesti & Billar baandak di urutan katalu lawan TVR 5,5 wan audience share 37,8 parsin. Parugram Perjalanan Cinta Kiyut Lesti & Billar duduk di paringkat kaampat lawan TVR 5,4 wan share 26,1 parsin. Sadangakan Restu Keluarga Leslar nang tayang pukul 18.30 WIB mangganai urutan kalima lawan TVR 5,3 wan share 19,8 parsin.

Dalam acara Konser Leslar Pemimpinmu tanggal 29 Juni 2021, Billar wan Lesti mamadahakan sarangkaian acara pakawinaan, yaitu Pengajian & Siraman (21 Juli 2021, 09.00 WIB), Akad Nikah Lesti & Billar  (23 Juli 2021, 09.00 WIB), wan Puncak Resepsi Pernikahan Lesti & Billar (24 Juli 2021, 18.30 WIB) nang disiarakan langsung di Indosiar wan Vidio. Tagal, pakawinannya ditunda marga panarapan Pambalakuan Pawatasan Kagiatan Masarakat (PPKM) Darurat. Wayah kajadian COVID-19 di Indunisia bamula turun, pasangan ngini imbah ngitu manggalar acara pra-nikah batajuk Cinta Abadi Leslar nang tayang aecara langsung di ANTV mulai 7 Agustus 2021, nang hadir dalam ampat rangkaian, yaitu Menghitung Hari pukul 08.30 WIB wan dilanjutakan lawan acara Lepas Lajang, Calon Pemimpinmu wan Kado Terindah Lesti mang dimulai pukul 15.30 WIB. Imbah ngitu, acara pra-nikah lainnya barupa pangajian wan upacara adat disiarakan sacara langsung di satasiun tilipisi mang sama wayah 14 sampai 15 Agustus 2021. Rangkaian acara pakawinan nang tayang di Indosiar wan Vidio baubah tanggal jua jadi 18 Agustus 2021 gasan pangajian wan siraman, 19 Agustus 2021 gasan akad nikah, wan 21 Agustus 2021 gasan salamatan pakawinan.

Jujuhutan
Muhammad Rizky Billar mang labih dipinandui sawagai Rizky Billar () adalah aktor bakabangsaan Indunisia.

Jujuhutan
adalah paturaian malumbar urat antarabangsa ganal gasan atlit panyandang katawatasan diri nang diatur ulih Majalis Paralimpiada Antarabangsa. Paralimpiada Musim Panas ka-16, ngini dijadwalakan diadakan di Tokyo, Japang antara 24 Agustus sampai 5 Siptimbir 2021. 

Paturaian ngini sabalumnya dijadwalakan balangsung antara 25 Agustus sampai 6 Siptimbir 2020, tagal wayah 24 Marit 2020, IOC wan Majalis Panyalanggara Tokyo sacara rasmi mamadahakan lamun Ulimpiada Musim Panas 2020 ean Paralimpiada Musim Panas 2020 cagar ditunda sampai 2021 marga pandemi COVID-19, manangari panambaian kalinya Paralimpiada ditunda. Paturaian ngni masih cagar dipasarakan sacara awam jadi Paralimpiada Musim Panas 2020, bahkan lawan paubahan panjadwalan jadi satahun imbahnya.

Ngini pacangam manangari kadua kalinya Tokyo jadi tuan rumah Paralimpiada marga bubuhannya panambaian kali jadi tuan rumah wayah 1964 baimbai lawan Ulimpiada Musim Panas 1964.

Paturaian ngini cagar mamatuhakan bulu tangkis wan taekwondo di parugram Paralimpiada, manggantiakan palayaran wan sipak bal .

Panawaran

Sawagai palihan matan kasapakatan antara Majalis Paralimpiada Antarabangsa wan Majalis Ulimpiada Antarabangsa nang panambaian kali diulah wayah tahun 2001, pamanang tender gasan Ulimpiada Musim Panas 2020 musti jadi tuan rumah Paralimpiada Musim Panas 2020 jua. Imbah ulaian kadua paipian suara, nang diumpati lawan kaputusan, Ulimpiada wan Paralimpiada Musim Panas 2020 dibariakan lawan Tokyo wayah Sidang IOC ka-125.

Almanak

Tampat 
Ngini adalah daptar tampat panyalanggaraan Paralimpiada Musim Panas 2020:

Wilayah Warisan

Wilayah Taluk Tokyo

Kawasan lain

Bangunan lain 

 Pangganaan Paralimpiada, Harumi Futo
 Pusat Midia wan Panyiaran Antarabangsa, Manara Pasidangan Tokyo Big Sight

Jujuhutan
Ulahraga panyandang katawatasan diri, disambat jua ulahraga disabilitas atawa para-ulahraga, adalah ulahraga nang dimainakan ulih urang bakatawatasan diri, nang maliputi tuna daksa wan tuna grahita. Marga banyak ulahraga disabilitas badasarakan lawan kakawaan raga nang masih ada wan diubah gasan manyasuaiakan kaparluan sasaurang nang bakatawatasan diri. Tagal, kada sabarataan ulahraga disabilitas disasuaiakan; sapalih ulahraga nang sacara husus diulah gasan urang bakatawatasan diri kada sama lawan ulahraga biasa. Panyandang katawatasan diri tabagi dalam ampat tumbung: awak, pikiran, tatap, wan samantara.

Jujuhutan
Miraitowa (; ) adalah maskut rasmi Ulimpiada Musim Panas 2020, wan Someity (; ) adalah maskut rasmi Paralimpiada Musim Panas 2020. Kadua paturaian malumbar urat ngini dijadwalakan cagar diadakan di Tokyo, Japang. Rancangan kutak-kutak di kadua maskut tailhami ulih lambang rasmi Tokyo 2020, sadangakan rancangan habang anum Someity tailhami ulih kambang sakura. Kadua watak fiksi ngini baisi babarapa kakuatan supar, kaya teleportasi.

Diulah ulih saniman Japang Ryo Taniguchi, maskut dipilih matan runtutan paturaian nang balangsung wayah warih 2017 sampai pamulaan 2018. Sabanyak 2.042 calun rancangan diunjuk ka mo Panitia Panyalanggara Tokyo 2020, mang mamilih talu pasang rancangan maskut kadada ngaran gasan dibariakan lawan siswa sakulah dasar Japang gasan kaputusan warih. Kulih pamilihan dipadahakan wayah 28 Pibuari 2018, wan ngaran maskut dipadahakan wayah 22 Juli 2018. Ngaran Miraitowa sasuai lawan kata "masa depan" san "keabadian" dalam basa Japang, wan ngaran Someity dijuhut matan someiyoshino, sajanis kambang sakura. Ngaran Someity marujuk jua lawan frasa basa Inggris "so mighty". Kadua maskut ngini diharapakan kawa mambantu pambiayaan malalui panjualan cindramata wan lisensi.

Jujuhutan
Artikal ngini manampaiakan daptar tukuh piktip dalam sirial anime wan manga Nube: Guru Ahli Roh.

Murit

Stap sakulah

Mahluk kada kasat mata

Catatan batis

Jujuhutan
Pilim animasi, atawa rancak disingkat animasi haja, adalah pilim nang marupakan hasil matan pangulahan gambar tangan maulah jadi gambar nang bagarak. Wayah pamulaan padapatannya, pilim animasi diulah matan badabar-dabar kartas gambar nang imbah ngitu di-"putar" maulah cungul ujak gambar bagarak. Lawan patulung kumputar wan grapika kumputar, paulahan pilim animasi jadi liwar nyaman wan hancap. Bahkan warih-warih ngini labih banyak bacungulan pilim animasi 3 diminsi daripada pilim animasi 2 diminsi.

Wayang kulit adalah salah satu bantuk animasi panuhanya di dunia. Bahkan wayah tiknulugi iliktrunik wan kumputar balum didapatakan, patunjukan wayang kulit sudah mahibaki sabarataan palihan animasi kaya layar, gambar bagarak, dialog, wan ilustrasi musik.

Jujuhutan
Pisika bal manjul mahatiakan sipat pisik bal nang manjul, talabih garaknya sabalum, sawayah, wan imbah tumbukan tahadap pamukaan banda lain. Babarapa aspek sipat bal manjul jadi paminanduan mekanika di materi pisika sakulah managah atas wan strata satu. Tagal, pamudilan nang labih pas matan sipat bal manjul sabujurnya ngalih wan tamasuk dalam tiknik malumbar urat.

Garak bal sacara awam diartiakan sawagai garak parabola (nang kawa diujaki ulih gravitasi, gaya hambat, ujak Magnus, wan gaya apung), sadangakan tumbukannya rancaknya diciriakan malalui koefisien lenting (nang kawa diujaki sipat bal, sipat manumbuk pamukaan, kahancapan tumbukan, rotasi, wan kaadaan medan kaya suhu wan tikinan). Gasan mamastiakan paturaian balangsung adil, ada banyak indung pahimpunan malumbar urat nang mambari watas panjulan bal wan manangati parusakan lawan properti aerodinamika bal. Panjulan bal sudah jadi ciri malumbar urat, bahkan di cikang malumbar urat kuno kaya pamainan bal Mesoamerika,

Jujuhutan
3 diminsi (disingkat 3D) atawa ruang adalah bantuk matan banda nang baisi panjang, lebar, wan tinggi. Istilah ngini rancaknya dipakai dalam bidang sani, animasi, kumputar, wan matamatika. Saban bangun matan talu diminsi baisi muatannya saurang, disambat jua lawan volume.

 
Geometri
2 diminsi atawa rancak disingkat 2D atawa bidang, adalah bantuk matan banda nang baisi panjang dlwan lebar. Istilah ngini rancaknya dipakai dalam bidang sani, animasi, kumputar, wan matamatika.

Geomitri
Nupil hampul atawa  adalah sajanis nupil nang rancak diumpati lawan ilustrasi anime atawa manga, rancaknya ditujuakan gasan pawaca bujang umur sakulah manangah. Light novel tamasuk kata dalam tumbung wasei-eigo, istilah dalam basa Japang nang mainjam kosakata Bahasa Inggris, tagal lain palihan matan idiom Inggris. Di Japang nupil janis ngini rancak disambat  atawa LN di Barat. Nupil janis ngini rancaknya panjangnya bakisar 40.000–50.000 kata (LN handap panjangnya kurang labih sama lawan novella), liwar jarang malabihi 200 tungkaran, rancak dicungulakan lawan jadwal rapat, rancakya dicungulakan dalam ukuran bunkobon, wan rancak diumpati ilustrasi.

Jujuhutan
adalah sabuting tungkaran web pacungulan nupil karya pamakainya di Japang nang diciptakan ulih Yusuke Umezaki. Tungkaran ngini dilungsurakan wayah tanggal 2 April 2004, lawan pamakai kawa mangirim nupil karya bubuhannya sacara garatis wan nupil ngitu garatis jua gasan diwaca. Tungkaran ngini manampung labih matan 400.000 nupil wan baisi parak 800.000 pamakai tadaptar wan tungkaran ngitu manarima labih matan 1 miliar tampaian tungkaran par bulannya.

Jujuhutan
Tianan ulahan pamakai () adalah tianan poto, suara, teks, animasi, sampai video nang diunggah ulih pamakai di jajaring susial wan jua wiki.

Jujuhutan
, adalah sabuah studio animasi Japang. Walau bubuhannya tamasuk studio nang masih anum wan hanyar baisi sahikit karya, kabanyakan sirial anime nang bubuhannya ulah kaya Steins;Gate dan Re:Zero kara Hajimeru Isekai Seikatsu jadi tasuhur wan suksis sacara kaduitan.

Jujuhutan
Ulak banyu atawa rancak diambat ulak haja adalah ulaian banyu nang tacipta matan padapatan dua atawa labih ulak bawah laut nang marga galumbang pasang pandit atawa morfologi dasar laut. Ulak banyu kawa tacipta wayah manguras bak mandi atawa wastapal mamakai luang pangurasan di dasar bak. Ulak nang takuat kawa didapati di lautan.

Di salat lalautan nang himpit lawan banyu nang mangalir daras, ulak kabanyakan diulah marga arus pasang pandit. Banyak kisah nang mangisahakan pasal kapal mang tahiut ka ulakan, walau sabujurnya sahibar kapal halus nang bujur-bujir ada dalam kaadaan bahaya. Ulak nang tahalus kawa cungul di riam sungai atawa di hilir bangunan ulahan manusia kaya bandungan wan dam. Banyu tajun ganal, kaya Banyu tajun Niagara, mangulihakan ulakan banyu nang kuat.

Jujuhutan
adalah masakan mi kuah Japang nang baasal matan Tiongkok. Urang Japang manyambat ramen jua sawagai  atawa  marga soba atawa o-soba dalam basa Japang rancak jua baarti mi.

Jujuhutan 

Makanan
adalah sambatan gasan bamamacam makanan ulahan matan iwak nang dihalusakan, dicitak di atas saputung kayu, wan dimatangakan lawan cara dikukus. Hirisan kamaboko kawa langsung dimakan haja atawa dipakai jadi palangkap wan hiasan bamamacam makanan bakuah, kaya ramen, soba, atawa udon.

Adunan diandak di atas tatakan kayu babantuk pasagi ampat wan diratakan sampai babantuk satangah lingkaran. Tatakan kayu nang jadi alas kamaboko dipilih matan kayu nang kada babau bila dikukus. Adunan rancak dicampur pawarna makanan bakalir habang jambu sakira manarik. Salah satu janis kamaboko nang disambat Naruto atawa Naruto-maki, lamun ditatak mambantuk hirisan bamutio ulak. Kamaboko nang maniru rasa kapiting disambat kanikama atawa kanikamaboko.

Jujuhutan
{{Infobox animanga/Print
| type = manga
| author = Masashi Kishimoto
| publisher = Shueisha
| publisher_en = 
| publisher_other =  Elex Media Komputindo
| demographic = Shōnen
| magazine = Shōnen Jump Mingguan
| magazine_en = {{English manga magazines
  | NA = Shonen Jump (dahulu)Weekly Shonen Jump (sekarang)
}}
| first = 21 September 1999
| last = 10 November 2014
| volumes = Bagian I: 1-27Bagian II: 28-72
| volume_list = Daftar volume manga Naruto
}}

Naruto (ナルト) adalah sabuah sirial manga karya Masashi Kishimoto nang disasuaiakan jadi sirial anime. Manga Naruto bakisah saputar kahidupan watak tatambaiannya, Naruto Uzumaki, saurang ninja nang hiparaktip, pariang, wan ambisius nang handak maujutakan kahandaknya gasan mandapatakan galar Hokage, pamimpin wan ninja panguatnya di disanya. Sirial ngini didasarakan lawan kumik one-shot ulih Kishimoto nang dicungulakan dalam musim Akamaru Jump'' wayah Agustus 1997.

Jujuhutan
adalah siri panambaian matan sanga siri novel Haruhi Suzumiya nang ditulis ulih Nagaru Tanigawa wan diilustrasiakan ulih Noizi Ito.

Jujuhutan
Sutradara atawa pangampah pilim adalah urang nang batugas maampahakan sabuah pilim sasuai lawan manuskrip, paulah pilim dipakai jua gasan marujuk lawan pangulih pilim. Manuskrip lakun layar dipakai gasan mangandaliakan aspek-aspek sani wan drama. Wayah masa nang sama, sutradara mangawal patugas atawa pagawi tiknik wan pamaran gasan mahibaki wawasan pangampahannya. Saikung sutradara baparan jua dalam mambimbing kru tiknisi wan bubuhan pamaran pilim dalam maujutakan kadayaciptaan nang dianggitinya.

Jujuhutan
adalah sabuah pilim tahun 2001 nang disutradarai ulih sutradara anime wan mangaka Japang Hayao Miyazaki nang diulah di Studio Ghibli.

Jujuhutan
adalah animasi fantasi basajarah tahun 1997 nang ditulis wan disutradarai ulih Hayao Miyazaki matan Studio Ghibli.  lain sabuting ngaran, tagal istilah awam dalam basa Japang gasan roh atawa buta. Pilim ngini panambaian dirilis di Japang wayah tanggal 12 Juli 1997, wan di Amirika Sarikat wayah tanggal 29 Uktubir 1999.

Jujuhutan
Ngini adalah daptar manga maumpat judul basa Japang, disusun maumpat aksara Hiragana.

A 
(あ)
 ああっ女神さまっ (aa megamisama, Oh My Goddess!)
 AIが止まらない (ai ga tomaranai, AI non-stop)
 愛してるぜベイベ (Aisiteruze Beibe)
 I"s (aizu, I¨s)
 藍より青し (ai yori aoshi, Bleu Indigo)
 赤い羊の刻印 (akai utsuji no kokuin, La Marque du bélier rouge)
 悪魔くん (akumakun)
 あずまんが大王 (Azumanga Daiō Azumanga Daioh)
 あずみ (azumi)
 あたしンち (atashinchi)
 天晴れじぱんぐ (appare jipangu, Appare Jipangu)
 アップルシード (appureshīdo, Appleseed)
 ARMS (amuzu)
 妖しのセレス (ayashi no seres, Ayashi no Ceres)
 ありす１９ｔｈ (arisu naintīnsu, Alice 19th)
 歩く人 (aruku hito)

I 
(い)
 犬夜叉 (InuYasha, Inuyasha)
 イマドキ！ (imadoki, Imadoki)

U 
(う)
 うすべにの嵐 (usubeni no arashi)
 うる星やつら (Urusei Yatsura, Lum)
adalah kumik/manga nang ditujuakan gasan pawaca bibinian bujang antara umur 10 sampai 18 tahun. Aliran ngini mancakup tima nang ligar kaya shōnen manga, sahibar labih maampah ka parasaan wan drama antar wataknya lamun dibandingakan lawan manga shōnen nang karas wan hibak aksi. Dalam basa Japang, shōjo atawa shoujo baarti anak bibinian atawa gadis. Tima shoujo manga kawa macam-macam, mula matan drama sajarah sampai piksi ilmiah, lawan fokus tatambaian di hubungan rumantis antarmanusia wan parasaan. 
Di antara judul-judul shoujo manga tasuhur misalnya: Cardcaptor Sakura, Fruits Basket, Fushigi Yuugi, Ouran High School Host Club, Pretty Cure, Princess Ai, Princess Tutu, Revolutionary Girl Utena, Romeo x Juliet, Sailor Moon, Skip Beat, Shugo Chara!, Tokyo Mew Mew, Rose of Versailles, wan Nana (manga).

Jujuhutan
atawa  adalah sambatan gasan ragam manga atawa anime husus gasan lalakian bujang. Manga atawa anime nang bamamacam shōnen rancaknya basiri wan baisi pangatuju nang cukup banyak.

Jujuhutan
adalah manga nang dipasarakan gasan bubuhan lalakian tuha anum. Dalam basa Jepang, kata "seinen" sacara harpiah baarti "pamuda", tagal istilah "seinen manga" dipakai jua gasan manggambarqkan target matan kumik kaya Weekly Manga Times wan Weekly Manga Goraku nang ditujuakan gasan lalakian matan umur 20-an sampai 50-an. Seinen manga dilainakan matan manga shonen nang untuk kakanakan lalakian anum, kaya  nang isinya labih pokus lawan seks, walau sapalih seinen manga kaya xxxHolic baisi babarapa kasamaan lawan manga shonen. Manga seinen kawa bapukus lawan tindakan, pulitik, piksi ilmiah, pantasi, hubungan, ulahraga, atawa kumidi, wan mungkin mangandung siksual (kaya materi tuha lainnya), manga ngini diduminasi labih jarang tajadi daripada manga saijin. Manga nang ditargetakan gasan bibinian nang satara lawan manga seinen adalah manga josei manga.

Jujuhutan
Dingarani gasan mahurmati Osamu Tezuka, Paharagaan Kabudayaan Osamu Tezuka (手塚治虫文化賞 Tezuka Osamu Bunkashō) adalah sabuah paharagaan nang dibariakan gasan bubuhan saniman manga nang maumpati pamarakam Osamu Tezuka tahadap manga. Paharagaan ngini sudah dibariakan tumatan 1997 di Tokyo, Japang.

Jujuhutan
(bahasa Inggris: Kodansha Manga Award) adalah paharagaan tahunan gasan manga nang dicungulakan wayah tahun sabalumnya, nang disapunsuri ulih pancungul Kodansha. Wayah ngini dibariakan dalam ampat tumbung: kakanakan, shōnen, shōjo, wan awam. Paharagaan ngini dimula tahun 1977, awalnya lawan tumbung gasan shōnen wan shōjo. Paharagaan panambaian tumbung awam adalah wayah tahun 1982, wan gasan tumbung kakanakan wayah tahun 2003.

Jujuhutan
Dr. Alfonsus Setiawan Dalimartha () atawa nang labih dipinandui lawan ngaran pena Setiawan Dalimartha adalah saikung duktur, angguta IDI, wan jadi sakutaris awam di HITRI.  aktip jua manulis di majalah, surat kabar, wan jua buletin, sidin banyak jua manulis buku-buku tasuhur kaya Atlas Tumbuhan Obat Indonesia langkap matan jilid 1 (1999)-jilid 6 (2009). Suwalih aktip manulis, sidin rancak jua jadi pamandir.

Jujuhutan
adalah istilah basa Japang nang dipakai gasan manyambat urang nang bujur-bujur cangkal lawan kakatujuan.

Matan paruh kadua dekade 1990-an, istilah Otaku mula dipatuh di luar Japang gasan manyambat pangatuju barat subkultur asal Japang kaya anime wan manga, bahkan ada urang nang manyambat dirinya jadi Otaku.

Jujuhutan
Katasampaian (atawa katacapaian, aksesibilitas) adalah datajat kanyamanan nang dicapai ulih urang, tahadap sabuting upjik, palayanan atawa jua lingkungan. Dalam pamahaman nang lain bahua katasampaian adalah ukuran kanyamanaan tampat gasan dijangkau matan tampat lainnya malalui sistim paangkutan. Ukuran katasampaian maliputi kanyamanan waktu, biaya, wan usaha dalam manggawi paugahan antartampat atawa kawasan. Kanyamanan masuk ngitu ditarapakan  di bangunan gadung, lingkungan, wan layanan awam lainnya. Katasampaian dipusatakan jua di kanyamanan gasan paharit cacat gasan mamakai layanan kaya pamakai kursi indan musti kawa bajalan nyaman di trotoar atawa jua naik ka atas paangkutan awam.

Jujuhutan
Paruncutan pajalanan atawa disambat jua paruncutan lalu lintas adalah tahapan pauncitan matan paanjatan paangkutan ampat tahap nang marupakan pilihan jalur nang dipilih dalam manggawi pajalanan matan satu wlayah ka wilayah lainnya. Jalur nang dipilih adalah jalur nang dilalui lawan waktu nang pahancapnya atawa biaya nang pamurahnya.

Jujuhutan
Paanjatan paangkutan adalah sabuting paanjatan kaparluan layanan paangkutan kaya kartak, tarminal, palabuhan, pangaturan wan palayanan gasan mandukung sistim paangkutan nang imit, aman, lancar, wan bawawasan lingkungan.

Runtutan paanjatan paangkutan 

Dimula lawan paminanduan panambaian kanapa paanjatan diparluakan, dilanjutakan lawan pangumpulan maklumat pasal pula pajalanan malalui panyalidikan asal tujuan wan pangumpulan data sakundir, pamudilan, wan dilanjutakan lawan maulah pakiraan pamintaan wayah masa nang dihadap. Imbahnya dirumusakan kabijakan gasan mahadapi masa nang cagar datang wan jadi tahapan pauncitan adalah panyusunan rumusan anjat nang cagar dikambangakan wayah masa nang dihadap wan jadwal waktunya.

Jujuhutan
Paangkutan (bahasa Indunisia: Transportasi) adalah paugahan manusia atawa barang mata satu tampat ka tampat lainnya lawan mamakai sabuah kandaraan nang digarakakan ulih manusia atawa masin. Paangkutan dipakai gasan manyamanakan manusia dalam bagawian sahari-hari. Di nagara maju, bubuhannya rancak mamakai karita bawah tanah (subway) wan taksi. Panggana di sana jarang nang baisi kandaraan paribadi marga bubuhannya sapalih ganal mamakai paangkutan awam jadi paangkutan bubuhannya. Paangkutan dibagi jadi 3, yaitu paangkutan darat, laut, wan udara. Paangkutan udara adalah paangkutan nang mamarluakan banyak duit gasan mamakainya. Suwalih marga baisi tiknulugi nang tacanggih, paangkutan udara adalah alat paangkutan pahancapnya dibandingakan lawan alat paangkutan lainnya wan baisi tingkat kacalakaan nang tarandah daripada paangkutan darat wan banyu.

Jujuhutan
Tarminal kawa baarti:

Paangkutan:
 Tarminal lapangan tarabang, sabuah bangunan di lapangan tarabang
 Tarminal bis, sabuah layanan paangkutan jalan
 Satasiun tarminal, sabuah satasiun karita panumpang
 Tarminal kontainer, layanan nang maurusi pakapalan
 Tarminal jalur pipa, sabuah layanan panyimpanan di hujung jalur pipa.

Iliktrunik, tilikumunikasi, wan kumputar:
 Terminal (aplikasi), sabuah aplikasi emulator tarminal nang dilangkapi lawan Mac OS X
 Tarminal (iliktrunik), sabuah alat gasan manggabungakan sirkuit iliktrik
 Tarminal (bantuk hurup), sabuah bantuk hurup monospasi
 Tarminal (tilikumunikasi), sabuah alat nang mahubungakan sabuting jalur

Piksi:
 Tarminal (astiruit), sabuah basis astiruit di Mobile Suit Gundam SEED

Jujuhutan
Bal gawang () adalah ulahraga garumbung nang dirancang husus gasan atlit lawan gangguan panjanak. Paumpat baturai dalam garumbung nang tadiri matan talu urang, wan mancuba manimbai bal nang baisi luncing nang tatanam di dalamnya ka gawang musuh.. Bal ditimbai lawan tangan wan kada suah disipak. Mamakai kurdinasi talinga-tangan, nang bamula matan latihan pawigasan, ulahraga ngini kada baisi padanan baawak wigas. Atlit baawak wigas ditukup jua matanya wayah mamainakan ulahraga ngini.

Dimainakan di dalam ruangan, rancaknya di lapangan bal tapak, pamainan tadiri matan dua walas manit tahao (sabalumnya tahap sapuluh manit). Pasabaatan Malumbar Urat Tunanetra Antarabangsa (IBSA), didiriakan wayah tahun 1981 wan batanggung jawap atas bamamacam ulahraga gasan tunanetra wan tuna netra sapalih, adalah paawakan rasmi gasan ulahraga ngitu.

Jujuhutan
Gangguan panjanak atawa kahilangan panjanak adalah panurunan kakawaan gasan manjanak di hingkat nang maulah masalah mang mamarluakan sabuting alat, kaya kacamata. Sapalih urang nang baisi jua kakurangan kakawaaan gasan manjanak marga kada baisi kacamata atawa linsa kuntak. Istilah picak dipakai gasan kahilangan panjanak sahibaknya atawa parak sahibaknya. Gangguan panjanak kawa maulah kangalihan  dalam gawian sahari-hari kaya mawaca wan bajalan kadada palatihan atawa alat.

Jujuhutan
Turai padang kursi indan adalah pariasi turai padang atawa anggar nang dihususakan gasan atlit panyandang katawatasan diri. Turai padang kursi indan diandak dalam naungan International Wheelchair and Amputee Sports Federation (IWAS), nang marupakan palihan matan Majalis Paralimpiada Antarabangsa. Ulahraga ngini jadi sasabuting cikang malumbar urat dalam palaksanaan Paralimpiada Musim Panas nang balangsung saban ampat tahun.

Jujuhutan
Bal karanjang kursi indan adalah bal karanjang nang dimainakan ulih urang-urang lawan bamamacam-macam cacat awak nang manangati bubuhannya matan bamain ulahraga nang wigas. Ngini tamasuk spina bifida, cacat ranak, cerebral palsy, lumpuh marga kacalakaan, amputasi (batis, atawa palihan lain), wan banyak cacat lainnya. Pasabaatan Bal Karanjang Kursi Indan Antarabangsa (IWBF) adalah paawakan pangalula gasan ulahraga ngini. Ngitu diakui ulih Majalis Paralimpiada Antarabangsa (IPC) jadi satu-satunya pahimpunan nang bakuasa dalam bal karanjang kursi indan di sabarataan dunia. FIBA sudah mangakui IWBF badasarakan Pasal 53 Statuta Umumnya.

IWBF baisi 82 Pahimpunan Nasiunal gasan Bal Karanjang Kursi Indan (NOWBs) nang umpatan dalam bal karanjang kursi indan di sabarataan dunia, lawan jumlah ngini maningkat saban tahun. Dikiraakan labih matan 100.000 urang bamain bal karanjang kursi indan matan hiburan wan pamainan klub wan jadi angguta tim nasiunal elite.

Jujuhutan
Turai padang (basa Indunisia: Anggar) adalah ilmu biladiri mamakai sanjata nang bakambang jadi sani budaya ulahraga katangkasan lawan sanjata nang manikinakan lawan tiknik kakawaan kaya manatak, mancucuk atawa manangkis sanjata musuh lawan mamakai kalihaian dalam manggunakan kalincahan tangan. Dalam artian labih rinci, turai padang adalah satu-satunya cikang malumbar urat nang diajarakan di sakulah-sakulah Irupa wayah masa hampau dalam malatih kaahlian dalam mamakai sanjata landap nang kawarihannya jadi sasabuting ulahraga rasmi di Ulimpiada.

Jujuhutan
Pasabaatan Bal Tapak Antarabangsa (Parancis: Fédération Internationale de Volleyball atawa wastu disambat FIVB) adalah indung pahimpunan antarabangsa cikang malumbar urat bal tapak wan bal tapak pantai. Pahimpunan ngini bakantur pusat di Lausanne, Swiss.

Jujuhutan
adalah sabuah taluk di subalah salatan wilayah Kanto di Japang. Taluk Tokyo dikulilingi Samananjung Boso di timur wan Samananjung Miura di barat.

Jujuhutan
Bal jaring adalah sabuah ulahraga bal ganal nang dimainakan antara dua garumbung nang mana saban garumbung baisi pitu pamain. Ulahraga ngini baisi banyak kasamaan lawan bal karanjang, bamula matan pirsi panambaian bal karanjang bibinian. Bal jaring bakambang jadi ulahraga tapisah wayah dasawarsa 1890-an di Inggris, nang imbah ngitu manyabar ka nagara-nagara lainnya, hususnya nagara-nagara bakas jajahan Inggris. Bal jaring cukup dipinandui di nagara Pasamakmuran wan pamainnya sapalih ganal bibinian.

Jujuhutan
Paralimpiada, atawa Paralimpik adalah sabuah paturaian malumbar urat lawan bamacam-macam numur gasan atlit nang maharit cacat awak, pikiran, wan sensoral. Cacat ngini tamasuk dalam kakadakawaan dalam mobilitas, cacat marga amputasi, gangguan panjanak wan bubuhannya nang maharit Cerebral Palsy. Paralimpiada diadakan saban ampat tahun, imbah Ulimpiada, wan diatur ulih Majalis Paralimpiada Antarabangsa (IPC). Paralimpiada bahanu dikacauakan lawan Ulimpiada Husus, nang dimaksutakan wastu gasan urang-urang nang maharit cacat intelektual.

Jujuhutan
Bakuda adalah istilah nang maampah ka kalihaian manunggangi, mangandarai, manilambung, atawa bukah mamakai kuda. Panjalasan ligar ngini tamasuk lawan pamakaian kuda gasan tujuan bagawi, paangkutan, hiburan, latihan basani atawa budaya, wan ulahraga.

Jujuhutan
Bina awak atawa binaraga adalah gawian pambantukan awak nang maumpatakan hipertropi otot cangkal. Lawan manggawi latihan runcut wan diet protein tinggi sacara rutin wan cangkal, sasaurang kawa maningkatakan massa otot. Sasaikung nang mancangkali gawian ngini disambat binaragawan (lalakian) atawa binaragawati (bibinian). Suwalih jadi gaya hidup gasan mambantuk awak salajur manjaga kawigasan, bina awak dituraiakan jua dalam bamamacam acara atawa jadi sasabuting cikang malumbar urat nang rancak dituraiakan di aruh malumbar urat kaya Pekan Olahraga Nasional atawa Sea Games.

Jujuhutan
Panahan (Inggris:Archery) adalah sabuting gawian nang mamakai busur panah gasan manimbakakan anak panah. Bukti-bukti manunjukakan lamun sajarah panahan sudah dimulai tumatan 5.000 tahun nang hampau nang mulanya dipakai gasan baburu wan imbah ngitu bakambang jadi sanjata dalam patampuran wan imbah ngitu jadi ulahraga katapatan. Sasaurang nang katuju atawa marupakan ahli dalam mamanah dikiau jua sawagai pemanah.

Jujuhutan
Bal lantai adalah ulahraga bagarumbung dalam ruangan nang dikambangakan wayah tahun 1970-an di Swedia. Bal lantai liwar tasuhur di nagara-nagara nang sudah lawas mangambangakan pamainan ngini, kaya Republik Ceko, Denmark, Estonia, Finlandia, Latvia, Norwegia, Swedia wan Swiss. Pamainan dimainakan di dalam ruangan, maulahnya ulahraga nang dimainakan sapanjang tahun baik di tingkat amatir wan jua lihai. Ada sapalih liga bal lantai lihai, misalnya Salibandyliiga di Finlandia wan Svenska Superligan di Swedia.

Ada 52 angguta Pasabaatan Bal Lantai Antarabangsa (IFF) di mana Ripublik Ceko, Finlandia, Swedia, wan Swiss suah mancapai paringkat 1, 2, wan 3 dalam Kajuaraan Bal Lantai Dunia.

Suwalih di ampat nagara ngini, bal lantai mangulihi katasuhuran di Latvia, Australia, Kanada, Jerman, Japang, Singapura, Malaysia, wan Amirika Sarikat.

Jujuhutan
Sapatu indan adalah sasabuting disiplin dalam ulahraga indan suwalih papan lungsur, huki sapatu indan, wan sapatu indan langkar. Sapatu indan saurang ada di Indunisia wayah tahun 1990-an wan panambaian kali dipinanduakan di Jakarta.

Jujuhutan
Papan lungsur (bahasa Inggris: skateboard) adalah sabuting papan nang baisi ampat indan wan dipakai gasan gawian malungsur. Papan ngini baisi tanaga nang dipacu lawan manunjul mamakai sabuting batis pahadangan batis nang sabutingnya baandak di atas papan. Kawa jua si pamakai badiri di atasnya pahadangan papan ngini malungsur ka bawah di sabuah turunan nang curam wan lawan ngini mamakai gaya gravitasi jadi pamacu.

Jujuhutan
Basapida adalah sabuah gawian hiburan atawa ulahraga, wan marupakan salah satu moda paangkutan darat nang mamakai sapida. Sapida panambaian kali dipatuhakan wayah abat ka-19 Masehi.

Banyak pangatuju basapida nang manggawi gawian ngitu di bamamacam medan, misalnya pabukitan, medan nang tarjal atawa jua wastu sahibat di padisaan wan pakutaan haja.

Urang nang mamakai sapida jadi moda paangkutan rutin kawa jua disambat komuter. Pamakaian sapida jadi moda paangkutan rutin kada wastu digawi ulih urang nang bagawi di sektor non-formal, tagal digawi jua ulih urang nang bagawi di sektor formal.

Jujuhutan
Masin panggagai web () adalah parugram kumputar nang dirancang gasan manggawi panggagaian atas barakas-barakas nang tasimpan dalam layanan www, ftp, publikasi milis, atawa jua news group dalam sabuting atawa jua sajumlah kumputar paladin dalam sabuting jaringan. Masin panggagai adalah pakakas panggagai maklumat matan dukumin-dukumin nang tasadia. Kulihan panggagaian rancaknya ditampaiakan dalam bantuk daptar nang rancak diurutakan maumpat hingkat akurasi atawa jua rasio pailang atas sabuting barakas nang disambat sawagai hits. Maklumat nang jadi sasahan panggagaian kawa tadapat dalam bamamacam janis barakas kaya tungkaran web, gambar, atawa jua janis-janis barakas lainnya. Sapalih masin panggagai dikatahui jua manggawi pangumpulan maklumat atas data nang tasimpan dalam sabuting basis data atawa jua direktori web.

Sapalih ganal masin panggagai dijalanakan ulih pausahaan swasta nang mamakai algoritme kaanggitan wan basis data tatutup, di antaranya nang panyuhurnya adalah sapari Google (MSN Search, wan Yahoo!). Sudah ada sapalih upaya manciptaakan masin panggagai lawan sumbar tabuka (open source), umpamanya adalah Htdig, Nutch, Egothor, wan OpenFTS.

Jujuhutan
Masin panggagai wilanja dipinandui jua jadi layanan pabandingan haraga (). Layanan ngini adalah sabuting parugram kumputar babantuk tungkaran web, nang maulah pamakai kawa gasan manggawi panggagaian barang wan haraga di Intarnit.

Jujuhutan
Pekan Olahraga Nasional XX, disingkat PON XX, atawa PON Papua 2021 adalah paturaian malumbar urat nasiunal tatambaian Pekan Olahraga Nasional, nang diadakan di Papua. Pekan Olahraga Nasional 2020 cagar balangsung wayah 2 Uktubur sampai 15 Uktubur 2021. Satadiun Lukas Enembe jadi tampat tatambaian panyalanggaraan musim ngini, baik upacara pambukaan wan jua panutupan. Acara ngini mulanya cagar diadakan wayah tahun 2020, tagal ditunda ka tahun 2021 marga pandemi COVID-19.

Pamilihan tuan rumah 
Papua bahasil mangalahakan Bali wan Aceh gasan jadi tuan rumah PON XX/2020. Mangulihi suara pambanyaknya dalam paipian suara calun tuan rumah Pekan Olahraga Nasional (PON) XX tahun 2020 lawan maraih 66 suara wayah Rapat Anggota Tahunan Majalis Ulahraga Nasiunal Indunisia (KONI).

Cikang malumbar urat 
Sabanyak 56 cikang malumbar urat cagar dituraiakan di ampat dairah, yaitu Kuta Jayapura, Kabupatin Jayapura, Kabupatin Mimika, wan Kabupatin Merauke. Hal ngini ditatapakan badasarakan Surat Keputusan KONI Nomor 100 Tahun 2019. Sabalumnya, KONI Pusat manatapakan sajumlah 47 cikang malumbar urat nang cagar dituraiakan, tagal dibulikakan jadi jumlah asal, yakni 56, manyasuaiakan kamampuan tuan rumah. 10 cikang malumbar urat nang sawat dihapus adalah: turai sapida, bridge, dansa, gateball, golf, petanque, ski banyu, tenis hampul, tenis mija, wan woodball. Samantara ulahraga iliktrunik atawa eSports cagar dituraiakan jua, tagal jadi cikang ekshibisi.

 Aerosport (dirgantara)
 
 
 
 
 
 Akuatik
 
 
 
 
 
 
 Angkat barat, angkat wasi, wan bina awak
 
 
 
 

 Bisbal wan sofbol
 
 
 
 
 
  Bal basket 5×5
  Bal basket 3×3
 
 
  Dalam ruangan (indoor)
  Pantai (karangan)
 
 
 Dayung
 
 
 

 
 
  Hoki lapangan
  Hoki ruangan
 
 
 
 
 
 
 
 
 
 
 
 
 Kulam
 Laut

 
  Aerobik
  Artistik
  Ritmik
 Sipak bal wan putsal

Ulahraga ekshibisi 

 Esports: Free Fire, PES 2021, Mobile Legends, PUBG Mobile, wan Lokapala

Paumpat 
Sabanyak 34 parupinsi umpatan dalam Pekan Olahraga Nasional 2020.

 Aceh
 Bali
 Bangka Belitung
 Banten
 Daerah Istimewa Yogyakarta
 Dairah Kusus Indungbanua Jakarta
 Gorontalo
 Jambi
 Jawa Barat
 Jawa Tangah
 Jawa Timur
 Kalimantan Barat
 Kalimantan Salatan
 Kalimantan Tangah
 Kalimantan Timur
 Kalimantan Utara
 Kapulauan Riau
 Lampung
 Maluku
 Maluku Utara
 Nusa Tenggara Barat
 Nusa Tenggara Timur
 Papua (tuan rumah)
 Papua Barat
 Riau
 Sulawesi Barat
 Sulawesi Selatan
 Sulawesi Tengah
 Sulawesi Tunggara
 Sulawesi Utara
 Sumatra Barat
 Sumatra Salatan
 Sumatra Utara

Jujuhutan